**Ministru kabineta noteikumu projekta „ Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts un pašvaldību institūciju amatpersonu un darbinieku atlīdzības likumā ietvertajam deleģējumam Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”” ir noteikts, kādus apmaksātus veselības aprūpes pakalpojumus saņem amatpersonas.Šobrīd, izvērtējot pašreizējo veselības aprūpes pakalpojumu nodrošinājumu, secināms, ka veselības aprūpes pakalpojumu savlaicīga pieejamība vairākos gadījumos samazina kopējās amatpersonas veselības aprūpes pakalpojumu izmaksas, tādēļ pieejamā finansējuma ietvaros ir iespējams palielināt amatpersonām noteikto veselības aprūpes pakalpojumu klāstu un izdevumu kompensācijas limitus. Ar mērķi pilnveidot veselības aprūpes pakalpojumu pieejamību, jo palielināts kompensējamo izdevumu apmērs dod iespēju amatpersonām plašāk saņemt veselības aprūpes pakalpojumus, sagatavotais Ministru kabineta noteikumu projekts paredz:- palielināt kompensācijas apmēru par izdevumiem par maksas medicīniskajiem pakalpojumiem no 215 *euro* līdz 250 *euro* amatpersonai kalendārā gada ietvaros;- palielināt amatpersonai kompensējamo izdevumu par zobārstniecības pakalpojumiem apmēru no 145 *euro* līdz 200 *euro*;- palielināt amatpersonai kompensējamo izdevumu par medikamentiem apmēru, svītrojot 75% ierobežojumu. Palielinot kompensējamo izdevumu apmēru medikamentiem, vienlaikus tiks uzlabota veselības aprūpes administrēšana, jo Iekšlietu ministrijas veselības un sporta centra (turpmāk – centra) amatpersonām nebūs jāveic procentu aprēķins no kompensējamo izdevumu par medikamentiem apmēra.Tā kā Ministru kabineta 2010.gada 21.jūnija noteikumu Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” 6.punkts paredz, ka amatpersona dokumentus noteikumos paredzēto kompensāciju saņemšanai var iesniegt par kārtējo gadu un iepriekšējo gadu, projekts paredz papildināt noteikumus ar jaunu punktu, kas nosaka kompensējamo izdevumu apmēru par 2015.gadā saņemtajiem veselības aprūpes pakalpojumiem. Noteiktais kompensācijas apmērs atbilst pašreiz spēkā esošajos Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” paredzētajam kompensējamo izdevumu apmēram.Saskaņā ar Ministru kabineta 2005.gada 29.novembra noteikumu Nr.914 “ Iekšlietu ministrijas padotībā esošo iestāžu darbinieku ar speciālajām dienesta pakāpēm nelaimes gadījumu darbā izmeklēšanas un uzskaites kārtība” 3.2 apakšpunktu par nelaimes gadījumu darbā tiek atzīts un izmeklēts gadījums, ja amatpersona ir saskārusies ar asinīm vai citiem bioloģiskiem šķidrumiem, vai priekš­metiem, kas ir vai, iespējams, ir inficēti, un pēc šīs saskares ir konstatēts inficēšanās risks, arī ja nav iestājusies tūlītēja darbnespēja, taču normatīvajos aktos nav noteikta veselības aprūpes pakalpojumu apmaksas kārtība amatpersonai, ja infekcijas slimības dinamiskās novērošanas gaitā tiek konstatēta amatpersonas inficēšanās ar konkrēto slimību. Ministru kabineta noteikumu projekts paredz, ka šādā gadījumā, proti, ja amatpersonai, kura cietusi nelaimes gadījumā darbā, saskaroties ar asinīm vai citiem bioloģiskiem šķidrumiem, vai priekš­metiem, kas ir bijuši inficēti, un par notikumu ir sastādīts akts par nelaimes gadījumu darbā, gadījumos, kad pirms nelaimes gadījuma nav konstatēta inficēšanās ar konkrēto slimību, bet slimības dinamiskās novērošanas periodā amatpersonai ir konstatēta inficēšanās, centrs kompensē pacienta maksājamo daļu medikamentozās ārstēšanas kursā, kas noteikts saskaņā ar normatīvajiem aktiem par ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtību.Šobrīd Iekšlietu ministrija ir sagatavojusi un iesniegusi skatīšanai Ministru kabinetā notiekumu projektu par nelaimes gadījumu darbā izmeklēšanas un uzskaites kārtību, kas paredz atsevišķu regulējumu gadījumiem, ja amatpersona ir cietusi nelaimes gadījumā darbā, saskaroties ar asinīm vai citiem bioloģiskiem šķidrumiem. Šajā regulējumā ietverts iestādes pienākums nosūtīt amatpersonu pie ārsta speciālista tālākai veselības pārbaudei, lai konstatētu, vai pirms nelaimes gadījuma amatpersona nav jau bijusi inficēta.Izvērtējot amatpersonu iesniegtos maksājumu dokumentus maksas pakalpojumu izdevumu kompensācijai, centrs ir konstatējis, ka amatpersonām bieži ir nepieciešami podometrijas un ārstnieciskās pēdu aprūpes pakalpojumi. Tā kā šīs manipulācijas saskaņā ar normatīvajiem aktiem par veselības aprūpes organizēšanas un finansēšanas kārtību nav iekļautas apmaksājamo manipulāciju sarakstā, saskaņā ar spēkā esošo regulējumu nav iespējama šo maksas pakalpojumu izdevumu kompensācija. Ņemot vērā, ka šie pakalpojumi amatpersonām ir nepieciešami, jo tām ikdienā jāvalkā formastērps un tam atbilstošie apavi, noteikumu projekts paredz, ka podometrijas un ārstnieciskās pēdu aprūpes pakalpojumu izdevumi amatpersonām var tikt kompensēti, ja tie veikti ar ārsta speciālista nosūtījumu. Kompensācija par šiem pakalpojumiem ir limitēta kopējo maksas pakalpojumu izdevumu kompensācijas ietvaros.Darba gaitā centrs ir konstatējis situācijas, kad amatpersona griežas ārstniecības iestādē, kura ārstniecības iestāžu reģistrā ir reģistrējusi tikai atsevišķu veselības aprūpes pakalpojumu sniegšanu (piemēram, tikai kardiologa, alergologa un traumatologa kabinetus), lai saņemtu veselības aprūpes pakalpojumus, kuru sniegšanu šī ārstniecības iestāde nav reģistrējusi (piemēram, fizioterapeita pakalpojumus). Tā kā šādus pakalpojumus ārstniecības iestāde nav tiesīga sniegt, Iekšlietu ministrijas skatījumā nav pieļaujama arī izdevumu kompensēšana, taču praksē ir ārstniecības iestādes, kas tomēr sniedz nereģistrētus veselības aprūpes pakalpojumus un amatpersonas lūdz tos kompensēt, norādot, ka pakalpojums ir saņemts ārstniecības iestādē, kas savu darbību ir reģistrējusi un kā maldinoša vērtējama spēkā esošā Ministru kabineta 2010.gada 21.jūnija noteikumu Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”” 11.12 apakšpunkta redakcija. Ņemot vērā minēto, projekts paredz precizēt 11.12 apakšpunktu, norādot, ka netiek apmaksāti vai kompensēti veselības aprūpes pakalpojumi, kas saņemti kas saņemti iestādē, kura nav reģistrēta ārstniecības iestāžu reģistrā (izņemot redzes pārbaudi) vai sniegto veselības aprūpes pakalpojumu ārstniecības iestāde nav reģistrējusi atbilstoši normatīvo aktu prasībām. Projektā ietverto pasākumu nodrošināšanai nepieciešams finansējums 2016.gadā un turpmāk ik gadu – **171 875 *euro*** apmērā(EKK 1228),tajā skaitā:1. amatpersonām kompensējamo maksas medicīnisko pakalpojumu limita palielināšana no 215 *euro* gadā līdz 250 *euro* gadā

8251 x 352 *euro*  = **28 875 *euro***Piezīme: Plānotais amatpersonu skaits, kas izmantos maksimālo kompensācijas apmēru par maksas medicīniskajiem pakalpojumiem. No iepriekšējo gadu statistikas secināms, ka aptuveni 15% amatpersonu, kuras piesakās maksas medicīnisko pakalpojumu izdevumu kompensācijai, izmanto maksimālo kompensācijas apmēru.2 Plānotais kompensācijas apmēra par maksas medicīniskajiem pakalpojumiem palielinājums 250-215=35 *euro.*1. amatpersonām kompensējamo zobārstniecības un zobu higiēnas izdevumu limita paaugstināšana no 145 *euro* gadā līdz 200 *euro* gadā

21003 x 554 *euro* = **115 500 *euro***Piezīme:3 Plānotais amatpersonu skaits, kas izmantos maksimālo kompensācijas apmēru par zobārstniecības un zobu higiēnas izdevumiem. No iepriekšējo gadu statistikas secināms, ka aptuveni 30% amatpersonu, kuras piesakās zobārstniecības izdevumu kompensācijai, izmanto maksimālo kompensācijas apmēru (2014.gadā maksimālo kompensācijas apmēru par zobārstniecības pakalpojumiem izmantoja 1138 amatpersonas, kas ir 26,7% no visām 4265 amatpersonām, kuras saņēma kompensāciju par zobārstniecības pakalpojumiem. 2015.gadā maksimālo kompensācijas apmēru par zobārstniecības pakalpojumiem izmantoja 2014 amatpersonas, kas ir 31,6% no visām 6373 amatpersonām, kuras saņēma kompensāciju par zobārstniecības pakalpojumiem. Vidēji gadā maksimālo kompensācijas apmēru izmantoja (1138+2014)/(4265+6373) x 100% = 29,6% amatpersonu). 4 Plānotais zobārstniecības izdevumu kompensācijas apmēra palielinājums 200-145 = 55 *euro.*1. medikamentu iegādes izdevumu kompensēšana ar limitu līdz 75 *euro* gadā 100 % apmērā (līdz šim 75 % apmērā)

7005 x 256 *euro* = **17 500 *euro***Piezīme:5 Plānotais amatpersonu skaits, kas izmantos maksimālo kompensācijas apmēru par medikamentu iegādes izdevumiem. No iepriekšējo gadu statistikas secināms, ka aptuveni 20% amatpersonu, kuras piesakās medikamentu iegādes izdevumu kompensācijai, izmanto maksimālo kompensācijas apmēru.6 Kompensācijas apmēra par medikamentu iegādi palielinājums saistībā ar plānoto medikamentu iegādes izdevumu kompensēšanu 100% apmērā iepriekšējo 75% vietā1. pacienta maksājamās daļas kompensācija medikamentozās ārstēšanās kursā, ja amatpersona cietusi nelaimes gadījumā darbā, saskaroties ar asinīm vai citiem bioloģiskiem šķidrumiem, vai priekš­metiem, kas ir bijuši inficēti

27 x 50008 *euro* = **10 000 *euro***Piezīme:7 Prognozējamais amatpersonu skaits gadā, kuras varētu saņemt pacienta maksājamās daļas kompensāciju medikamentozās ārstēšanās kursā, sakarā ar inficēšanos nelaimes gadījumā darbā, saskaroties ar asinīm vai citiem bioloģiskiem šķidrumiem, vai priekš­metiem, kas ir bijuši inficēti (Saskaņā ar Iekšlietu ministrijas poliklīnikas centrālās medicīniskās ekspertīžu komisijas sniegto informāciju par gadījumu skaitu, kad pēc nelaimes gadījumā darbā, saskaroties ar asinīm vai citiem bioloģiskiem šķidrumiem, vai priekš­metiem, kas ir bijuši inficēti, konstatēta amatpersonu inficēšanās 2015.gadā nav datu par inficēšanos; 2014.gadā 1 gadījums, 2013.gadā 1 gadījums).8 Prognozējamās pacienta maksājamās daļas izmaksas medikamentozās ārstēšanās kursā.Nepieciešamā finansējuma aprēķini ir provizoriski un var tikt precizēti atbilstoši faktiskajai situācijai. Projektā iekļauto veselības aprūpes pakalpojumu nodrošināšanai un kompensāciju limitu paaugstināšanai nepieciešamie izdevumi tiks segti budžeta apakšprogrammai 38.05.00 „Veselības aprūpe un fiziskā sagatavotība” piešķirtā finansējuma ietvaros. Papildu finansējums nav nepieciešams. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta īstenošanas rezultātā Iekšlietu ministrijas sistēmas iestāžu un Ieslodzījuma vietu pārvaldes amatpersonām paaugstināsies veselības aprūpes pakalpojumu pieejamība, kā arī tiks uzlabota kompensāciju par iegādātajiem medikamentiem piešķiršanas administrēšana. Normatīvā akta ieviešana radīs papildu administratīvo slogu amatpersonām, kuras pretendē uz pacienta maksājamās daļas kompensāciju medikamentozās ārstēšanas kursā, jo cietušas nelaimes gadījumā darbā, saskaroties ar asinīm vai citiem bioloģiskiem šķidrumiem, vai priekš­metiem, kas ir bijuši inficēti, un par notikumu ir sastādīts akts par nelaimes gadījumu darbā, gadījumos, kad pirms nelaimes gadījuma nav konstatēta inficēšanās ar konkrēto slimību, bet slimības dinamiskās novērošanas periodā amatpersonai ir konstatēta inficēšanās.Ņemot vērā iepriekšējo gadu statistiku, prognozējams, ka šādu amatpersonu, kuras ar infekcijas slimību inficējušās nelaimes gadījumā darbā, skaits varētu būt ne vairāk kā 2 amatpersonas gadā. |
| 3. | Administratīvo izmaksu monetārs novērtējums | Aprēķinos izmantoti šādi pieņēmumi:* vidējā atlīdzība 5,11 *euro* stundā (vidējā atlīdzība amatpersonām ar speciālajām dienesta pakāpēm Iekšlietu ministrijas sistēmas iestādēs 2015.gadā – 849 *euro* mēnesī; vidējais darba stundu skaits mēnesī 2015.gadā – 166,17 stundas mēnesī);
* patērētais laiks, kas nepieciešams informācijas sniegšanai – 0,25 stundas iesniedzot dokumentus elektroniski vai 1 stunda iesniedzot dokumentus pa pastu;
* plānotais informācijas sniedzēju skaits gadā – 2 (pieņemot, ka vienā gadījumā dokumenti tiks iesniegti elektroniski un vienā gadījumā dokumenti tiks iesniegti, izmantojot pasta pakalpojumus) ;
* informācijas sniegšanas biežums – 1 reizi gadā, pirmo reizi iesniedzot maksājuma dokumentus kompensācijai;

Aprēķinam izmantota formula:C = (f x l) x (n x b), kurC – informāciju sniegšanas pienākumu radītās izmaksas jeb administratīvais slogs amatpersonām ar speciālajām dienesta pakāpēm;f – finanšu līdzekļu apmērs, kas nepieciešams, lai nodrošinātu normatīvajā aktā paredzēto informācijas sniegšanas pienākumu izpildi (atlīdzība) l – laika patēriņš, kas nepieciešams, lai sagatavotu un iesniegtu informāciju (informācijas aizpildīšana un nosūtīšana varētu aizņemt 15 minūtes, nosūtot dokumentus elektroniski vai 1 stundu, nosūtot dokumentus pa pastu);n – to amatpersonu skaits, uz kurām attieksies normatīvajā aktā paredzētie informācijas sniegšanas pasākumi;b –informācijas sniegšanas biežums gadā;Papildu izmaksas: pasta izdevumi 1,44 *euro* par ierakstītas vēstules nosūtīšanu.Informācijas sniegšanas pienākumu radītās izmaksas (vidējās) jeb administratīvais slogs amatpersonām, iesniedzot dokumentus elektroniski:C1 = (5,11 x 0,25) x (1 x 1) = 1,28 *euro*Informācijas sniegšanas pienākumu radītās izmaksas (vidējās) jeb administratīvais slogs amatpersonām, iesniedzot dokumentus pa pastu:C2 = (5,11 x 1)x (1 x 1) +1,44 = 6,55 *euro*Administratīvo izmaksu kopējais monetārais novērtējums:C = C1 + C2 = 1,28 *euro* + 6,55 *euro* = 7,83 *euro* |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas veselības un sporta centrs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas III, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone−Godmane

09.02.2016. 14:34

1858

Iekšlietu ministrijas veselības un

sporta centra direktora vietniece

I.Misus

67829852, irena.misus@iem.gov.lv